ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 21ης Δεκεμβρίου 1999

για την προσωρινή εφαρμογή της συμφωνίας υπό μορφή ανταλλαγής επιστολών που τροποποιεί τη συμφωνία μεταξύ της Ευρωπαϊκής Κοινότητας και της Λαϊκής Δημοκρατίας της Κίνας σχετικά με το εμπόριο κλωστοϋφαντουργικών προϊόντων

(1999/876/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300, δεύτερη παράγραφος, πρώτη φράση,

την πρόταση της Επιτροπής,

Εκτιμώντας τα εξής:

(1) Η Επιτροπή έχει διαπραγματευθεί εξ ονόματος της Κοινότητας, συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Λαϊκής Δημοκρατίας της Κίνας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων, όπως τροποποιήθηκε για τελευταία φορά με τη συμφωνία υπό μορφή ανταλλαγής επιστολών που μονογραφήθηκε στις 20 Νοεμβρίου 1998 και για την τροποποίηση της συμφωνίας μεταξύ της Ευρωπαϊκής Κοινότητας και της Λαϊκής Δημοκρατίας της Κίνας που μονογραφήθηκε στις 19 Ιανουαρίου 1995 για το εμπόριο κλωστοϋφαντουργικών προϊόντων που δεν καλύπτονται από τη διμερή συμφωνία πολυϊνών (MFA) σχετικά με το εμπόριο κλωστοϋφαντουργικών προϊόντων.

(2) Η συμφωνία υπό μορφή ανταλλαγής επιστολών θα πρέπει να εφαρμοσθεί σε προσωρινή βάση από 1ης Ιανουαρίου 2000 εν αναμονή της ολοκλήρωσης των απαραίτητων διαδικασιών για τη σύναψή της, και με την επιφύλαξη της αμοιβαίας προσωρινής εφαρμογής της συμφωνίας από τη Λαϊκή Δημοκρατία της Κίνας,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Λαϊκής Δημοκρατίας της Κίνας, που μονογραφήθηκε στο Πεκίνο στις 6 Δεκεμβρίου 1999 για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων, όπως τροποποιήθηκε τελευταία με τη συμφωνία που μονογραφήθηκε στις 20 Νοεμβρίου 1999, η οποία τροποποίησε τη συμφωνία μεταξύ της Ευρωπαϊκής Κοινότητας και της Λαϊκής Δημοκρατίας της Κίνας, που μονογραφήθηκε στις 19 Ιανουαρίου 1995, για το εμπόριο κλωστοϋφαντουργικών προϊόντων που δεν καλύπτονται από την διμερή συμφωνία πολυϊνών (MFA) θα πρέπει να εφαρμοσθεί σε προσωρινή βάση από 1ης Ιανουαρίου 2000 εν αναμονή της επίσημης σύναψής της, και με την επιφύλαξη της αμοιβαίας προσωρινής εφαρμογής της συμφωνίας από τη Λαϊκή Δημοκρατία της Κίνας.

Το κείμενο της συμφωνίας υπό μορφήν ανταλλαγής επιστολών επισυνάπτεται στην παρούσα απόφαση.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 21 Δεκεμβρίου 1999.

Για το Συμβούλιο

Ο Πρόεδρος

T. HALONEN
ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Νοεμβρίου 1999

σχετικά με την εφαρμογή της απόφασης αριθ. 1999/297/ΕΚ του Συμβουλίου για την καθιέρωση της υποδομής κοινοτικών στατιστικών πληροφοριών όσον αφορά τη βιομηχανία και τις αγορές των οπτικοακουστικών και συναφών κλάδων

[κοινοποιηθείσα υπό τον αριθμό Ε(1999) 3872]

(Κείμενο που παρουσιάζει ενδιαφέρον για τον ΕΟΧ)

(1999/841/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 1999/297/ΕΚ του Συμβουλίου, της 26ης Απριλίου 1999, για την καθιέρωση της υποδομής κοινοτικών στατιστικών πληροφοριών όσον αφορά τη βιομηχανία και τις αγορές των οπτικοακουστικών και συναφών κλάδων(1), και ιδίως το άρθρο 3,

Εκτιμώντας τα ακόλουθα:

(1) η απόφαση 1999/297/ΕΚ καθόρισε τις μεμονωμένες στατιστικές δράσεις που είναι αναγκαίες για την καθιέρωση μιας υποδομής κοινοτικών στατιστικών πληροφοριών όσον αφορά τη βιομηχανία και τις αγορές των οπτικοακουστικών και συναφών κλάδων·

(2) είναι αναγκαίο να θεσπιστούν μέτρα για την εφαρμογή των μεμονωμένων στατιστικών δράσεων·

(3) τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής στατιστικού προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα μέτρα για την εφαρμογή των μομονωμένων δράσεων που προβλέπονται στο άρθρο 2 της απόφασης 1999/297/ΕΚ ορίζονται στο παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Νοεμβρίου 1999.

Για την Επιτροπή

Pedro SOLBES MIRA

Μέλος της Επιτροπής

(1) ΕΕ L 117 της 5.5.1999, σ. 39.

ΠΑΡΑΡΤΗΜΑ

A. Μέτρα για την εφαρμογή των δράσεων που πρέπει να εκτελεστούν από τις εθνικές αρχές

>ΘΕΣΗ ΠΙΝΑΚΑ>

B. Μέτρα για την εφαρμογή των δράσεων που πρέπει να εκτελεστούν από την Eurostat

>ΘΕΣΗ ΠΙΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 21ης Δεκεμβρίου 1999

για την προσωρινή εφαρμογή της Συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Ουκρανίας που τροποποιεί τη Συμφωνία μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων

(1999/871/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300, παράγραφος 2, πρώτη φράση και εξής:

την πρόταση της Επιτροπής,

Εκτιμώντας τα εξής:

(1) η Επιτροπή διαπραγματεύτηκε εξ ονόματος της Κοινότητας Συμφωνία για την προσωρινή εφαρμογή της Συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας που τροποποιεί τη Συμφωνία μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων·

(2) η Συμφωνία υπό μορφήν ανταλλαγής επιστολών - λαμβάνοντας υπόψη τις διατάξεις για τις αυξήσεις των ποσοστώσεων κατά το 1999 - πρέπει να εφαρμοστεί σε προσωρινή βάση εν αναμονή της ολοκλήρωσης των διαδικασιών που απαιτούνται για τη σύναψή της, και με την επιφύλαξη της αμοιβαίας προσωρινής εφαρμογής από την Ουκρανία,

ΑΠΟΦΑΣΙΖΕΙ:

Άρθρο 1

Η Συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας για την τροποποίηση της Συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων εφαρμόζεται σε προσωρινή βάση, εν αναμονή της επίσημης σύναψής της και με την επιφύλαξη της αμοιβαίας προσωρινής εφαρμογής από την Ουκρανία(1).

Το κείμενο της Συμφωνίας επισυνάπτεται στην παρούσα απόφαση.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 21 Δεκεμβρίου 1999.

Για το Συμβούλιο

Ο Πρόεδρος

T. HALONEN

(1) Η ημερομηνία στην οποία τίθεται σε ισχύ η προσωρινή εφαρμογή δημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά C.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 2ας Δεκεμβρίου 1999

για το διορισμό μέλους της Οικονομικής και Κοινωνικής Επιτροπής (Ελλάδα)

(1999/817/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),

Εκτιμώντας ότι μετά την παραίτηση του κ. Χ. ΦΩΛΙΑ, η οποία γνωστοποιήθηκε στο Συμβούλιο στις 9 Ιουλίου 1999, έχει κενωθεί μια θέση μέλους στην προαναφερόμενη επιτροπή,

έχοντας υπόψη τις υποψηφιότητες που πρότεινε η ελληνική κυβέρνηση,

έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μóνο

Ο κ. Δημήτριος ΔΗΜΗΤΡΙΑΔΗΣ διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Χ. ΦΩΛΙΑ και για το διάστημα της θητείας του που υπολείπεται, δηλαδή έως τις 20 Σεπτεμβρίου 2002.

Βρυξέλλες, 2 Δεκεμβρίου 1999.

Για το Συμβούλιο

Ο Πρόεδρος

E. TUOMIOJA

(1) ΕΕ L 257 της 19.9.1998, σ. 37.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 12ης Νοεμβρίου 1999

για το διορισμό ενός μέλους της Επιτροπής των Περιφερειών

(1999/754/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

τις αποφάσεις του Συμβουλίου της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι έχει κενωθεί μια θέση αναπληρωματικού μέλους της Επιτροπής των Περιφερειών λόγω του θανάτου του κ. Édouard Juncker, μέλους από το Λουξεμβούργο, ο οποίος γνωστοποιήθηκε στο Συμβούλιο στις 15 Ιουνίου 1999,

έχοντας υπόψη την πρόταση της κυβέρνησης του Λουξεμβούργου,

ΑΠΟΦΑΣΙΖΕΙ:

Άρθρο μόνο

Διορίζεται ο κ. Nico Loes ως αναπληρωματικό μέλος της Επιτροπής των Περιφερειών σε αντικατάσταση του κ. Édouard Juncker για το υπόλοιπο της θητείας του, δηλαδή μέχρι τις 25 Ιανουαρίου 2002.

Βρυξέλλες, 12 Νοεμβρίου 1999.

Για το Συμβούλιο

Ο Πρόεδρος

S. MÖNKÄRE

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ

της 15ης Νοεμβρίου 1999

για την τροποποίηση της απόφασης 98/587/ΕΚ σχετικά με την κοινοτική χρηματοδοτική ενίσχυση για τη λειτουργία ορισμένων κοινοτικών εργαστηρίων αναφοράς στον κτηνιατρικό τομέα

[κοινοποιηθείσα υπό τον αριθμό Ε(1999) 3752]

(Τα κείμενα στην ισπανική, δανική, γερμανική, αγγλική, γαλλική, ιταλική, ολλανδική και σουηδική γλώσσα είναι τα μόνα αυθεντικά)

(1999/764/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από τον κανονισμό (ΕΚ) αριθ. 1258/1999(2), και ιδίως το άρθρο 28 παράγραφος 2,

Εκτιμώντας τα ακόλουθα:

(1) με την απόφαση 98/587/ΕΚ της Επιτροπής, της 9ης Οκτωβρίου 1998, σχετικά με την κοινοτική χρηματοδοτική ενίσχυση για τη λειτουργία ορισμένων κοινοτικών εργαστηρίων αναφοράς στον κτηνιατρικό τομέα(3), όπως τροποποιήθηκε τελευταία από την απόφαση 1999/53/ΕΚ(4), θεσπίστηκαν διατάξεις για τη χορήγηση χρηματοδοτικής ενίσχυσης σε ορισμένα κοινοτικά εργαστήρια αναφοράς·

(2) για δημοσιονομικούς λόγους, η κοινοτική χρηματοδοτική ενίσχυση που προβλέπεται στην απόφαση 96/587/ΕΚ απαιτεί την υποβολή δικαιολογητικών εγγράφων· οι απαιτήσεις σχετικά με αυτά τα δικαιολογητικά έγγραφα καθορίζονται στην εν λόγω απόφαση·

(3) υπάρχει ένα αίτημα να παραταθεί η προθεσμία για την υποβολή των δικαιολογητικών εγγράφων·

(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 16 στοιχείο β) της απόφασης 98/587/ΕΚ, η λέξη "τρεις" αντικαθίσταται από τη λέξη "πέντε".

Άρθρο 2

Η παρούσα απόφαση απευθύνεται στο Βασίλειο της Δανίας, στην Ομοσπονδιακή Δημοκρατία της Γερμανίας, στο Βασίλειο της Ισπανίας, στη Γαλλική Δημοκρατία, στην Ιταλική Δημοκρατία, στο Βασίλειο των Κάτω Χωρών, στο Βασίλειο της Σουηδίας και στο Ηνωμένο Βασίλειο της Μεγάλης Βρετανίας και της Βορείου Ιρλανδίας.

Βρυξέλλες, 15 Νοεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 224 της 18.8.1990, σ. 19.

(2) ΕΕ L 160 της 26.6.1999, σ. 103.

(3) ΕΕ L 282 της 20.10.1998, σ. 73.

(4) ΕΕ L 17 της 22.1.1999, σ. 54.
ΑΠΟΦΑΣΗ ΤΗΣ ΕΠΙΤΡΟΠΗΣ

της 4ης Νοεμβρίου 1999

για την παράταση της χρονικής περιόδου που αναφέρεται στο άρθρο 15 παράγραφος 2 στοιχείο α) της οδηγίας 66/403/ΕΟΚ περί εμπορίας σπόρων γεωμήλων προς φύτευση

[κοινοποιηθείσα υπό τον αριθμό Ε(1999) 3540]

(1999/742/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/403/ΕΟΚ του Συμβουλίου, της 14ης Ιουνίου 1966, περί εμπορίας σπόρων γεωμήλων προς φύτευση(1), όπως τροποποιήθηκε τελευταία από την απόφαση 1999/49/ΕΚ της Επιτροπής(2), και ιδίως το άρθρο 15 παράγραφος 2 στοιχείο α),

Εκτιμώντας:

(1) ότι, καταρχήν, και από ορισμένες ημερομηνίες και μετά, τα κράτη μέλη δεν δύνανται πλέον να καθορίζουν κατά το δοκούν την ισοδυναμία μεταξύ των γεωμήλων προς φύτευση που έχουν συγκομισθεί σε τρίτες χώρες και των γεωμήλων προς φύτευση που έχουν συγκομισθεί εντός της Κοινότητας και που πληρούν τις απαιτήσεις της εν λόγω οδηγίας·

(2) ότι, εντούτοις, δεδομένου ότι δεν έχουν ακόμη περατωθεί οι εργασίες για αυτό το θέμα της ισοδυναμίας όσον αφορά όλες τις ενδιαφερόμενες τρίτες χώρες, το άρθρο 15 παράγραφος 2 στοιχείο α) δεύτερο εδάφιο της προαναφερόμενης οδηγίας επέτρεψε στα κράτη μέλη να παρατείνουν μέχρι τις 31 Μαρτίου 1999 τη χρονική περίοδο ισχύος των αποφάσεων ισοδυναμίας τις οποίες είχαν λάβει για ορισμένες χώρες που δεν καλύπτονται από την κοινοτική ισοδυναμία·

(3) ότι οι εν λόγω εργασίες δεν έχουν ακόμη ολοκληρωθεί σε ορισμένους τομείς που αφορούν το φυτοϋγειονομικό τομέα·

(4) ότι η έγκριση αυτή πρέπει να παραταθεί μόνο σύμφωνα με τις υποχρεώσεις των κρατών μελών στο πλαίσιο των κοινών φυτοϋγειονομικών κανόνων, που θεσπίζονται στην οδηγία 77/93/ΕΟΚ του Συμβουλίου(3), όπως τροποποιήθηκε τελευταία από την οδηγία 1999/53/ΕΚ(4), και σε οποιαδήποτε σχετικά μέτρα εφαρμογής·

(5) ότι η έκριση που χορηγείται στα κράτη μέλη από το άρθρο 15 παράγραφος 2 στοιχείο α) πρέπει να επεκταθεί αντιστοίχως·

(6) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκομικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 15 παράγραφος 2 στοιχείο α) της οδηγίας 66/403/ΕΟΚ, η ημερομηνία "31 Μαρτίου 1999" αντικαθίσταται από την ημερομηνία "31 Μαρτίου 2002".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 4 Νοεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 125 της 11.7.1996, σ. 2320/66.

(2) ΕΕ L 16 της 21.1.1999, σ. 30.

(3) ΕΕ L 26 της 31.1.1977, σ. 20.

(4) ΕΕ L 142 της 5.6.1999, σ. 29.
ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Οκτωβρίου 1999

για τον κατάλογο των προγραμμάτων εξάλειψης και παρακολούθησης των νόσων των ζώων που μπορούν να τύχουν της χρηματοδοτικής συνδρομής της Κοινότητας για το 2000

[κοινοποιηθείσα υπό τον αριθμό Ε(1999) 3329]

(1999/701/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, για ορισμένες δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 94/370/ΕΚ(2), και ιδίως το άρθρο 24 παράγραφος 5,

Εκτιμώντας τα ακόλουθα:

(1) για να καταρτιστεί ο κατάλογος των προγραμμάτων εξάλειψης και παρακολούθησης των νόσων των ζώων που μπορεί να τύχουν της χρηματοδοτικής συνδρομής της Κοινότητας για το έτος 2000, καθώς και για το προτεινόμενο ποσοστό και ποσό της συνδρομής για κάθε πρόγραμμα πρέπει να ληφθούν υπόψη το ενδιαφέρον κάθε προγράμματος για την Κοινότητα και το μέγεθος διαθέσιμων πιστώσεων·

(2) η Επιτροπή προέβη σε εξέταση καθενός από τα προγράμματα που υποβλήθηκαν από τα κράτη μέλη τόσο από κτηνιατρική όσο και από οικονομική άποψη·

(3) τα ποσά της συνδρομής που αναφέρονται στο παράρτημα της παρούσας απόφασης είναι ενδεικτικά·

(4) το ύψος της χρηματοδοτικής συνδρομής της Κοινότητας καθορίζεται για κάθε πρόγραμμα σύμφωνα με τη δημοσιονομική κατάσταση·

(5) τα προγράμματα που εμφαίνονται στον κατάλογο της παρούσας απόφασης θα εγκριθούν αργότερα το καθένα χωριστά, ενδεχομένως αφού τροποποιηθούν ή συμπληρωθούν με πρόσθετα στοιχεία που θα αποσταλούν από το ενδιαφερόμενο κράτος μέλος·

(6) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα προγράμματα που αναφέρονται στο παράρτημα μπορούν να τύχουν της χρηματοδοτικής συνδρομής της Κοινότητας για το 2000.

2. Για κάθε πρόγραμμα, όπως αναφέρεται στην παράγραφο 1, το προτεινόμενο ποσοστό και ποσό της χρηματοδοτικής συνδρομής της Κοινότητας καθορίζεται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 14 Οκτωβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 224 της 18.8.1990, σ. 19.

(2) ΕΕ L 168 της 2.7.1994, σ. 31.

ΠΑΡΑΡΤΗΜΑ

Κατάλογος των προγραμμάτων - Προτεινόμενο ποσοστό της χρηματοδοτικής συνδρομής της Κοινότητας

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Ιουλίου 1999

σχετικά με την ισχύ ορισμένων δεσμευτικών δασμολογικών πληροφοριών

[κοινοποιηθείσα υπό τον αριθμό Ε(1999) 1966]

(Το κείμενο στη αγγλική γλώσσα είναι το μόνο αυθεντικό)

(1999/637/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα(1), όπως τροποποιήθηκε τελευταία από τον κανονισμό (ΕΚ) αριθ. 955/1999(2), και ιδίως τα άρθρα 12 παράγραφος 5 στοιχείο α) σημείο iii) και 249 παράγραφος 4 του εν λόγω κανονισμού,

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου, περί θεσπίσεως του κοινοτικού τελωνειακού κώδικα(3), όπως τροποποιήθηκε τελευταία από τον κανονισμό (ΕΚ) αριθ. 502/1999(4), και ιδίως το άρθρο 9,

Εκτιμώντας:

(1) ότι οι δεσμευτικές δασμολογικές πληροφορίες που περιλαμβάνονται στο παράρτημα της παρούσας απόφασης έρχονται σε αντίθεση με άλλες δεσμευτικές δασμολογικές πληροφορίες και αφορούν δασμολογικές κατατάξεις που δεν συμφωνούν προς τους γενικούς κανόνες για την ερμηνεία της συνδυασμένης ονοματολογίας όπως αυτοί καθορίζονται στο παράρτημα Ι μέρος Ι τίτλος Ι στοιχείο α) του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(5), όπως τροποποιήθηκε τελευταία από τον κανονισμό (ΕΚ) αριθ. 861/1999(6)·

(2) ότι οι προαναφερθείσες δεσμευτικές δασμολογικές πληροφορίες πρέπει να παύσουν να ισχύουν και κατά συνέπεια, είναι σκόπιμο οι τελωνειακές υπηρεσίες που τις έχουν εκδόσει να τις ανακαλέσουν το ταχύτερο δυνατό, ενημερώνοντας ταυτόχρονα την Επιτροπή·

(3) ότι, σύμφωνα με τις διατάξεις του άρθρου 14 παράγραφος 1 του κανονισμού (ΕΟΚ) αριθ. 2454/93, ο δικαιούχος μπορεί, ανάλογα με την περίπτωση, να επωφελείται επί ορισμένο χρονικό διάστημα από τη δυνατότητα επίκλησης της δεσμευτικής δασμολογικής πληροφορίας που έπαυσε να ισχύει·

(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής τελωνειακού κώδικα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι δεσμευτικές δασμολογικές πληροφορίες των οποίων τα στοιχεία δίδονται στη στήλη 1 που παρατίθεται στο παράρτημα, οι οποίες έχουν εκδοθεί από τις τελωνειακές υπηρεσίες της στήλης 2 και αφορούν τη δασμολογική κατάταξη όπως αυτή αναγράφεται στη στήλη 3, πρέπει να ανακληθούν το ταχύτερο δυνατό, και οπωσδήποτε το αργότερο μέχρι την 21η ημέρα από τη δημοσίευση της παρούσας απόφασης στην Επίσημη Εφημερίδα των Ευρωπαϊκών Κοινοτήτων.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 12 Ιουλίου 1999.

Για την Επιτροπή

Mario MONTI

Μέλος της Επιτροπής

(1) ΕΕ L 302 της 19.10.1992, σ. 1.

(2) ΕΕ L 119 της 7.5.1999, σ. 1.

(3) ΕΕ L 253 της 11.10.1993, σ. 1.

(4) ΕΕ L 65 της 12.3.1999, σ. 1.

(5) ΕΕ L 256 της 7.9.1987, σ. 1.

(6) ΕΕ L 108 της 27.4.1999, σ. 11.

ΠΑΡΑΡΤΗΜΑ

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Ιουλίου 1999

για την τροποποίηση της απόφασης 98/589/ΕΚ σχετικά με την παράταση της μέγιστης προθεσμίας που προβλέπεται για την τοποθέτηση ενωτίων σε ορισμένα βοοειδή του ισπανικού ζωικού κεφαλαίου

[κοινοποιηθείσα υπό τον αριθμό Ε(1999) 2039]

(Κείμενο που παρουσιάζει ενδιαφέρον για τον ΕΟΧ)

(1999/520/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέα(1), και ιδίως το άρθρο 4 παράγραφος 2,

το αίτημα που υπέβαλε η Ισπανία,

Εκτιμώντας:

(1) ότι με την απόφαση 98/589/ΕΚ της Επιτροπής(2) εγκρίθηκε, λόγω πρακτικών δυσχερειών, για το Βασίλειο της Ισπανίας, παράταση, μέχρι έξι μηνών, της μέγιστης προθεσμίας που προβλέπεται για την τοποθέτηση ενωτίων σε ορισμένα βοοειδή·

(2) ότι, με βάση το αίτημα που υπέβαλαν οι ισπανικές αρχές, το παράρτημα της παρούσας απόφασης πρέπει να τροποποιηθεί, έτσι ώστε να συμπεριληφθεί το σύνολο της επαρχίας Palencia αντί των τριών "Comarcas" που αναφέρονταν αρχικά στο παράρτημα της απόφασης 98/589/ΕΚ·

(3) ότι η εν λόγω τροποποίηση αιτιολογείται, δεδομένου ότι τα γεννηθέντα στην επαρχία αυτή ζώα πληρούν τους όρους που καθορίζονται στην εν λόγω απόφαση·

(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 98/589/ΕΚ, στη στήλη "Comarca" όσον αφορά την "Provincia Palencia", οι αναφορές "El Cerrato, Campos και Saldana - Valdavia", αντικαθίστανται από την αναφορά "Toda la Provincia".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 9 Ιουλίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 117 της 7.5.1997, σ. 1.

(2) ΕΕ L 283 της 21.10.1998, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ

της 1ης Ιουλίου 1999

για την ενδεικτική κατανομή, ανά κράτος μέλος, των πιστώσεων αναλήψεων υποχρεώσεων, στο πλαίσιο του χρηματοδοτικού μέσου προσανατολισμού της αλιείας εκτός των περιοχών στόχου αριθ. 1 των διαρθρωτικών ταμείων, για την περίοδο 2000 έως 2006

[κοινοποιηθείσα υπό τον αριθμό Ε(1999) 1760]

(1999/500/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί των γενικών διατάξεων για τα διαρθρωτικά ταμεία(1) και ιδίως το άρθρο 7 παράγραφος 3, τέταρτο εδάφιο,

Εκτιμώντας:

(1) ότι το άρθρο 2 παράγραφος 3 πρώτο εδάφιο του κανονισμού (ΕΚ) αριθ. 1260/1999 ορίζει ότι το ΧΜΠΑ συμβάλει στην επίτευξη των διαρθρωτικών ενεργειών στον τομέα της αλιείας εκτός των περιοχών του στόχου 1·

(2) ότι το Ευρωπαϊκό Συμβούλιο του Βερολίνου, της 24ης και 25ης Μαρτίου 1999, καθόρισε, στην παράγραφο 40 των συμπερασμάτων της προεδρίας, το ποσό που αφορά τις εν λόγω ενέργειες για την περίοδο 2000 έως 2006·

(3) ότι το άρθρο 7 παράγραφος 3 τέταρτο εδάφιο του κανονισμού (ΕΚ) αριθ. 1260/1999 ορίζει ότι, η Επιτροπή προβαίνει, με διαφανείς διαδικασίες, στην ενδεικτική κατανομή, ανά κράτος μέλος, των διαθέσιμων πιστώσεων αναλήψεων υποχρεώσεων για τις εν λόγω ενέργειες, και ότι η Επιτροπή δια σημειώματος προς την Επιτροπή Μονίμων Αντιπροσώπων, της 18ης Μαρτίου Ι999(2), αναφέρει τη μέθοδο που θα χρησιμοποιήσει για το σκοπό αυτό·

(4) ότι πρέπει να κατανεμηθούν οι πιστώσεις σύμφωνα με την ανωτέρω μέθοδο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα ενδεικτικά ποσά, ανά κράτος μέλος, των πιστώσεων αναλήψεων υποχρεώσεων στο πλαίσιο του μέσου προσανατολισμού της αλιείας εκτός των περιοχών του στόχου αριθ. 1, για την περίοδο 2000 έως 2006, είναι εκείνα που αναφέρονται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 1η Ιουλίου 1999.

Για την Επιτροπή

Emma BONINO

Μέλος της Επιτροπής

(1) ΕΕ L 161 της 26.6.1999, σ. 1.

(2) "Τεχνικό δελτίο της Επιτροπής σχετικά με τις πιστώσεις του ΧΜΠΑ" σημείωμα στις αντιπροσωπείες SN 1122/99, της 18ης Μαρτίου 1999.

ΠΑΡΑΡΤΗΜΑ

Ενδεικτική κατανομή, ανά κράτος μέλος, των πιστώσεων αναλήψεων υποχρεώσεων, στο πλαίσιο του χρηματοδοτικού μέσου προσανατολισμού της αλιείας των περιοχών του στόχου αριθ. 1 των διαρθρωτικών ταμείων, για την περίοδο 2000 έως 2006

>ΘΕΣΗ ΠΙΝΑΚΑ>